Edukiak

# Erregresio-analisia

Datu multzo baten erregresio lineal, logaritmiko edo potentziala kalkulatzen du, mendeko aldagai bat eta aldagai independente anitz hartuta.

Adibidez, uzta baten etekina (mendeko aldagaia) prezipitazioari, tenperaturari, eguzki-orduei, hezetasunari, lurzoruaren kalitateari eta independenteak diren beste hainbat aldagairi lotuta egon daiteke.

Komando hau erabiltzeko...

#### Menu-barratik:

Choose Data - Statistics - Regression

#### Fitxadun interfazetik:

Choose Data - Statistics - Regression.

On the Data menu of the Data tab, choose Statistics - Regression.

Erregresio-analisiei buruzko informazio gehiagorako, ikusi Wikipediako artikulua.

## Datuak

### Aldagai independenteen (X) barrutia:

Sartu behaketa aldakor independente anitz dituen barruti bakar bat (zutabeetan edo errenkadetan). X behaketa aldakor guztiak elkarren ondoan sartu behar dira taula berean.

### Mendeko aldagaiaren (Y) barrutia:

Sartu erregresioa kalkulatzeko erabiliko den mendeko aldagaia duen barrutia.

### X eta Y barrutiek, biek dituzte etiketak

Markatu hau irteerako barrutiaren aldagai-izen gisa datu multzoen lehen errenkada (edo zutabea) erabiltzeko.

### Emaitzak hemen:

Emaitzak bistaratzeko erabiliko den barrutiaren goiko ezkerreko gelaxkaren erreferentzia.

#### Honen arabera elkartuta:

Hautatu sarrerako datuek zutabeen edo errenkaden diseinua duten.

## Irteerako erregresio motak

Ezarri erregresio mota. Hiru mota daude erabilgarri:

- Erregresio lineala: y = b + a1.[x1] + a2.[x2] + a3.[x3]... formako funtzio lineal bat bilatzen du, non ai i-garren malda den, [xi] i-garren aldagai independentea den eta b datuei ondoen egokitzen den ebakidura den.

- Erregresio logaritmikoa: y = b + a1.ln[x1] + a2.ln[x2] + a3.ln[x3]... formako erregresio logaritmiko bat bilatzen du, datuei ondoen egokitzen zaiena, non ai i-garren koefizientea den, b ebakidura den eta ln[xi] i-garren aldagai independentearen logaritmo naturala den.

- Erregresio potentziala: y = exp( b + a1.ln[x1] + a2.ln[x2] + a3.ln[x3] ...) formako kurba potentzial bat bilatzen du, non ai i-garren berretura den, [xi] i-garren aldagai independentea den eta b datuei ondoen egokitzen zaion ebakidura den.

## Aukerak

### Konfiantza-maila

0 eta 1 (esklusiboa) arteko zenbakizko balio bat, balio lehenetsia 0.95 da. Calc aplikazioak ehuneko hori erabiltzen du estimazio bakoitzari (alegia, maldei eta ebakidurari) dagozkion konfiantza-tarteak kalkulatzeko.

### Kalkulatu hondarrak

Hautatu hondarrak kalkulatuko diren ala ez. Zenbait kasutan onuragarria izan daiteke hori egitea, adibidez maldetan eta ebakidura-estimazioetan eta haien estatistiketan soilik interesatuta bazaude. Hondarrek esaten dute uneko datu-puntuak nora arte desbideratzen diren aurresandako datu-puntuetatik, erregresio-ereduan oinarrituta.

### Behartu ebakidura zero izan dadin

Erregresio-eredua kalkulatzeko, zero erabiltzen du ebakidura gisa, eredua jatorritik igaro dadin behartzeko.

Erlazionatutako gaiak

Laginketa

Estatistika deskribatzailea

Bariantza-analisia (ANOVA)

Korrelazioa

Kobariantza

Leuntze esponentziala

Batezbesteko higikorra

Erregresio-analisia

Parekatutako t-testa

F-testa

Z-testa

Khi-karratuaren proba

Fourierren analisia